arnastofnun/IGC-2024 huggingface dataset:
Þingræður haldnar á Alþingi Íslendinga



Þar sem þetta verður síðasti fundur þessarar hv. d. fyrir þingslit, vil ég við það tækifæri þakka þdm. öllum fyrir ágæta samvinnu og fyrir umburðarlyndi við mig þann tíma, bæði nú og áður, sem ég hef stýrt fundum þessarar d. Að þessu sinni er sérstök ástæða til að þakka varaforsetum d. störf þeirra, en vegna fjarveru minnar, sem verið hef einn af fulltrúum Íslands á öðru þingi. í fjarlægri heimsálfu verulegan hluta þessa þingtíma, hefur stjórn funda á aukaþinginu nú að mestu fallið í þeirra hlut. Skrifstofustjóra Alþingis og starfsliði öllu vil ég flytja bestu þakkir fyrir samstarfið við mig og fyrir velunnin verk í þágu þinghaldsins. Ég vil af sérstöku tilefni láta þess getið, og ég hygg, að ég mæli þar fyrir hönd allra, sem hlut eiga að máli, að næstu dagar verða notaðir til að ganga að fullu frá þeirri endurskoðun á kjörum starfsfólks Alþingis og röðun fastra starfsmanna í launaflokka, sem af ýmsum ástæðum hefur dregist lengur en skyldi að ljúka. Að svo mæltu árna ég hv. þdm. alls góðs og læt í ljós þá von, að við megum öll hittast hér í þessum sal, þegar Alþ. kemur saman að nýju nú á haustdögum.



Herra forseti. Ég vil leyfa mér að þakka hæstv. forseta góða og óhlutdræga fundarstjórn og ágætt samstarf við okkur þm. Ég árna honum og fjölskyldu hans alls hins besta og vona, að við hittum hann heilan á húfi, þegar reglulegt Alþ. kemur saman í haust. Ég bið hv. þdm. að gefa orðum mínum aukna áherslu með því að risa úr sætum. - Þdm. risu úr sætum.



Ég þakka hv. 4. þm. Reykv. fyrir hlý orð í minn garð og hv. þdm. fyrir að taka undir þau. Ég ítreka svo óskír mínar og þakkir í garð þdm. - Fundinum er slitið.
Þingræður haldnar á Alþingi Íslendinga



Hér kemur fyrst yfirlit um störf Alþingis: Þingið hefur staðið frá 18. júlí til 5. sept. 1974, alls 50 daga. ÞINGFUNDIR hafa verið haldnir: Í neðri deild .......................... 19 Í efri deild . ........................... 21 Í sameinuðu þingi ...............7 Alls 47 ÞINGMÁL og úrslit þeirra: I.Lagaframvörp: Stjórnafrumvörp: a.Lögð fyrir neðri deild .........5 b.- – - efri deild ...................3 Alls 8 Úrslit urða þessi: Lagaframvörp: a. Afgreidd sem lög: Stjórnarfrumvörp ................ 7 b.Ekki útrætt: Stjórnarfrumvarp ................ 1 8 II.Þingsályktunartillögur: Bornar fram í sameinuðu þingi ...... 2 Úrslit urðu þessi: a. Ályktun Alþingis ................ 1 b. Ekki útrædd .................... 1 2 Mál til meðferðar í þinginu alls .... 10 Tala prentaðra þingskjala .......... 58 Komið er að lokum þessa sumarþings. Það var kvatt saman til sérstakra starfa á þjóðhátíðarári í tilefni 1100 ára afmælis Íslandsbyggðar. Hátíðafundarins á Þingvöllum mun lengi minnst. Þing þetta var háð að nýloknum alþingiskosningum. Ný ríkisstj. er komin til valda. Annað verkefni þingsins hefur því verið að afgreiða þau mál. sem ríkisstj. hefur talið nauðsynleg. Ekki hafa allir verið á eitt sáttir um afgreiðslu þessara mála. En öll vonum við, að farsællega leysist sá vandi, sem að þjóðinni steðjar. Ég þakka hv. þm. gott samstarf, starfsfólki Alþingis þakka ég ágæt störf, þm. óska ég góðrar heimferðar og heimkomu, og von mín er sú, að við hittumst öll heil í haust á nýju þingi. Landsmönnum öllum óska ég gæfu og gengis. Iðnrh.



Herra forseti. Við lok þessa þings vil ég leyfa mér að þakka hæstv. forseta og varaforseta Sþ. störf þeirra í þágu þjóðar og þings, þakka þeim samvinnu við okkur þm. og árna þeim heilla. Ég bið hv. alþm. að taka undir þessar þakkir og árnaðaróskir með því að rísa úr sætum. - 
            



Ég þakka hv. 2. þm. Reykv. árnaðaróskir hans í garð forseta og endurtek árnaðaróskir til þm.



Herra forseti. Gefið hefur verið út svofellt forsetabréf: „Forseti Íslands gerir kunnugt: Alþingi, 95. löggjafarþing, hefur lokið störfum. Ég veiti hér með forsrh. Geir Hallgrímssyni umboð til þess að slíta Alþingi í dag. Gjört í Reykjavík, 5. september 1974. Kristján Eldjárn. Geir Hallgrímsson. Forsetabréf um þinglausnir.“ Samkvæmt þessu bréfi, sem ég nú hef lesið, lýsi ég yfir því, að þessu þingi, sem nú hefur lokið störfum, er glitíð. Óska ég þm. velfarnaðar, þjóðinni allra heilla og bið alþingismenn að minnast fósturjarðar vorrar, Íslands, með því að risa úr sætum. Þingheimur stóð upp, og forsrh. Geir Hallgrímsson mælti: „Heill forseta vorum og fósturjörð. Ísland lifi.“ Tóku þm. undir þau orð með ferföldu húrrahrópi. Var síðan af þingi gengið.
Þingræður haldnar á Alþingi Íslendinga



Þetta mun vera síðasti fundur, sem verður haldinn í Ed. á þessu sumarþingi. Þess vegna vil ég nota tækifærið og þakka öllum hv. þdm. fyrir góða samvinnu og umburðarlyndi í minn garð sem forseta. Ég þakka varaforsetum d. og skrifurum ágæta aðstoð. Skrifstofustjóra Alþingis og öllu starfsliði þingsins þakka ég einnig samvinnu og ágæt störf. Ég óska hv. þdm. og fjölskyldum þeirra heilla og hamingju, og það er ósk mín og von, að við megum heilir hittast, þegar næsta þing hefst í haust.



Herra forseti. Ég þykist vita, að ég mæli fyrir hönd allra hv. þdm., er ég þakka hæstv. forseta Ed. góðar óskir okkur til handa og votta honum um leið þakkir okkar fyrir góða fundarstjórn og ánægjulegt samstarf. Ég óska honum og fjölskyldu hans allra heilla og vona, að við megum allir aftur hittast heilir að hausti. Ég bið hv. þdm. að taka undir orð mín með því að rísa úr sætum. - Þingdeildarmenn risu úr sætum.



Ég þakka hv. 5. þm. Norðurl. v. góðar óskir í minn garð og minnar fjölskyldu og ég þakka hv. alþm. fyrir að hafa tekið undir þessar óskir. Ég endurtek óskir mínar og árna ykkur, hv. þm. deildarinnar, allra heilla. - Fundinum er slitið.
Þingræður haldnar á Alþingi Íslendinga



Virðulegi forseti. Frv. það, sem hér er á dagskrá, er flutt eftir að samráð hefur verið haft við alla þingflokka um þær breyt., sem frv. gerir ráð fyrir á þingsköpum Alþingis. Í frv. var upphaflega gert ráð fyrir, að fjvn. yrði skipuð 9–11 mönnum samkvæmt ákvörðun Alþingis. Aths. hafa komið fram um það að hafa ekki óákveðna tölu að þessu leyti, og varð því að samkomulagi, að í Ed. yrði gerð breyt. á frv., þannig að 1. gr. orðaðist svo: 1. fjárveitinganefnd, skipuð 10 mönnum. Í aths. við þetta lagafrv. kemur fram, að fjvn. var fyrst kjörin í Sþ. árið 1934 í kjölfar breyt., sem gerðar voru á stjskr. og þingsköpum árið áður. Þá var ákveðið, að n. skyldi skipuð 9 mönnum. Á þeim fjórum áratugum, sem liðnir eru síðan, hafa verkefni n. stóraukist, og mörg undanfarin ár hafa nm. orðið að skipta með sér verkum við athugun einstakra málaflokka. Þykir því eðlilegt að heimila fjölgun í n. Þessu til viðbótar má geta þess, að með fyrirhugaðri fjölgun mun öllum þingflokkum vera tryggður fulltrúi í fjvn. Þar sem samkomulag er á milli þingflokka um efni þessara breyt., er það von mín og ósk, að hv. þdm. hraði afgreiðslu þessa frv. Ég sé ekki ástæðu í þessari deild frekar en í Ed. að gera till. um, að frv. fari til nefndar.
Þingræður haldnar á Alþingi Íslendinga



Mér hafa borist eftirfarandi bréf: „Reykjavík, 1. nóv. 1974. Tómas Árnason, 4. þm. Austf., hefur í dag ritað mér á þessa leið: „Þar sem ég er á förum til útlanda í opinberum erindum og mun því ekki geta sótt þingfundi á næstunni, leyfi ég mér að biðja um fjarvistarleyfi og með skírskotun til 138. gr. laga um kosningar til Alþingis að óska þess, að 1. varamaður Framsfl. í Austurl., Vilhjálmur Sigurbjörnsson framkvæmdastjóri á Egilsstöðum, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um, að þér látið fara fram í sameinuðu þingi rannsókn á kjörbréfi varamanns. Ragnhildur Helgadóttir, forseti Nd.“ Þá er annað bréf: „Reykjavík, 1. nóv. 1974. Sverrir Hermannsson, 3. þm. Austf., hefur í dag ritað mér á þessa leið: „Þar sem ég er á förum til útlanda í opinberum erindum og mun því ekki geta sótt þingfundi næstu víkur, leyfi ég mér að biðja um fjarvistarleyfi og með skírskotun til 138. gr. laga um kosningar til Alþingis að óska þess, að 1. varamaður Sjálfstfl. í Austurl., Pétur Blöndal framkvæmdastjóri á Seyðisfirði, taki sæti á Alþingi í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í sameinuðu þingi rannsókn á kjörbréfi varamanns. Ragnhildur Helgadóttir, forseti Nd.“ Rannsaka þarf kjörbréf þeirra nýju manna, sem taka sæti á Alþingi, og vil ég biðja kjörbréfanefnd Alþingis að taka kjörbréfin til athugunar. Gef ég 10 mín. fundarhlé, á meðan kjörbréf verða rannsökuð. Fundi er frestað. - Fundarhlé.



Herra forseti. Kjörbréfanefnd hefur fjallað um tvö kjörbréf, annars vegar Péturs Blöndals framkvæmdastjóra á Seyðisfirði sem 1. varam. Sjálfstfl. í Austurl. og hins vegar kjörbréf Vilhjálms Sigurbjörnssonar framkvæmdastjóra á Egilsstöðum sem 1. varaþm. Framsfl. í Austurl. Kjörbréfanefnd hefur ekkert séð athugavert við kjörbréfin, og hún mælir með, að þau séu tekin gild, og mælir með kosningu þeirra Péturs Blöndals og Vilhjálms Sigurbjörnssonar.



Ég býð hv. þm. velkomna til starfa á Alþingi. Annar hv. þm., Vilhjálmur Sigurbjörnsson, hefur ekki undirritað drengskaparheit, og bið ég hann að undirrita drengskaparheit. Vilhjálmur Sigurbjörnsson undirritaði drengskaparheit um að halda stjórnarskrána.



Vilhjálmur Sigurbjörnsson hefur undirritað drengskaparheit, og býð ég hann velkominn til starfa á Alþingi og sömuleiðis Pétur Blöndal.



Það hefur komið fram ósk um, að frestað verði kosningu í fjvn., en það ber að gera samkv. þingsköpum. Þarf afbrigða við til að megi fresta þeirri kosningu.
Þingræður haldnar á Alþingi Íslendinga



Herra forseti. Í aths. við lagafrv. það, sem hér er á dagskrá, kemur fram, að fjvn. var fyrst kjörin í Sþ. árið 1934 í kjölfar breytinga, sem gerðar höfðu verið á stjórnarskrá og þingsköpum á árinu 1933. Var þá ákveðið, að n. skyldi skipuð 9 mönnum. Á þeim fjórum áratugum, sem liðnir eru síðan, hafa verkefni n. stóraukist, og mörg undanfarin ár hafa nm. orðið að skipta með sér verkum við athugun einstakra málaflokka. Þykir því eðlilegt að fjölga í nefndinni. Er í þessu frv. gerð till. um í 1. gr., að fjvn. skuli skipuð 9–11 mönnum samkv. ákvörðun Alþingis. Það hafa átt sér stað samráð með þingflokkum varðandi þetta frv., og það eru enn fremur rök fyrir flutningi þess, að með fjölgun í n. er tryggt, að allir þingflokkar fái fulltrúa í n. Hins vegar hafa umræður og samráð þingflokka leitt til þess nú, eftir að frv. var prentað, að aths. hafa komið fram um það, að tala nm. sé ekki ákveðin, en fari eftir ákvörðun Alþingis hverju sinni, og hefur verið lögð áhersla á, að hér væri sett ákveðin tala. Um leið og ég mæli fyrir samþykkt þessa frv., þykir mér rétt, til þess að fullt samkomulag sé um afgreiðslu þess, að flytja jafnframt skriflega brtt. við frv., þannig að á 1. gr. sé sú breyt. gerð, að í stað „9–11 mönnum samkv. ákvörðun Alþingis“ komi: 10 mönnum. Ég vænti þess, að um þetta frv. geti verið algjör samstaða, þannig að óþarfi sé að vísa því til n., og mælist til þess, að hv. þdm. geti fallist á hraða afgreiðslu þess, jafnvel svo hraða, að frv. gengi til Nd. nú í dag.
Þingræður haldnar á Alþingi Íslendinga



Eftirfarandi bréf hefur mér borist: „Reykjavík, 3. des. 1974. Gylfi Þ. Gíslason, 9. þm. Reykv., hefur í dag ritað mér á þessa leið: „Þar sem ég vegna meiðsla í ökla hef því miður ekki getað sótt þingfundi nokkra undanfarna daga og get fyrirsjáanlega ekki sótt þingfundi næstu daga, fer ég fram á að varamaður taki sæti mitt á Alþingi í forföllum mínum. Þar sem 1. varamaður Alþfl. í Reykjavík, Björn Jónsson, getur ekki tekið sæti mitt á Alþ. vegna anna, fer ég fram á í samræmi við 138. gr. l. um kosningar til Alþingis, að 2. varamaður Alþfl. í Reykjavík, Eyjólfur Sigurðsson prentari, taki sæti á Alþingi.“ Ragnhildur Helgadóttir, forseti Nd. Bréf hefur einnig borist frá Birni Jónssyni: „Vegna anna við skyldustörf get ég því miður ekki tekið sæti dr. Gylfa Þ. Gíslasonar á Alþingi í forföllum hans. Reykjavík, 3. des. 1974. Björn Jónsson.“ Þar sem Eyjólfur Sigurðsson, prentari, hefur áður átt sæti á þingi á þessu kjörtímabili þarf ekki að rannsaka hans kjörbréf, og býð ég hann velkominn til starfa.



Áður en gengið er til dagskrár leyfi ég mér að tilkynna hv. Alþingi að s.l. sunnudag afhentu forsetar Alþingis húsnefnd Jóns Sigurðssonar-hússins í Kaupmannahöfn til umráða og varðveislu minningaríbúð um ævi og störf Jóns Sigurðssonar. Fór afhendingin fram við hátíðlega athöfn í húsinu sjálfu. Viðstaddir athöfnina voru: Ásgeir Bjarnason, forseti Sþ., Þorvaldur Garðar Kristjánsson, forseti Ed. og Ingvar Gíslason, varaforseti Nd. Forseti Sþ. hafði orð fyrir þingforsetum við athöfnina, en Sigurður Bjarnason sendiherra Íslands í Kaupmannahöfn stjórnaði athöfninni. Þá var einnig viðstaddur af hálfu Alþingis Friðjón Sigurðsson skrifstofustjóri. Eins og kunnugt er hafa þeir Lúðvík Kristjánsson sagnfræðingur og Steinþór Sigurðsson listmálari hin síðari ár unnið að því, skv. ósk og að ráði þingforseta, að búa minningaríbúðina í þann stakk sem hún nú hefur. Við athöfnina í Kaupmannahöfn s.l. sunnudag lýsti Lúðvík Kristjánsson minningaríbúðinni og gerði grein fyrir verki þeirra félaga. Ég vil að lokum minnast þess, að Karl Sæmundsen, stórkaupmaður í Kaupmannahöfn og kona hans gáfu Alþingi hús Jóns Sigurðssonar fyrir nokkrum árum og er þar að leita upphafs þessa máls.
Þingræður haldnar á Alþingi Íslendinga



Herra forseti. Allshn. hefur tekið til meðferðar frv. til l. um veitingu ríkisborgararéttar,sem hér hefur verið gerð grein fyrir við 1. umr., og leggur n. til að frv. verði samþ. óbreytt. Það hefur áður verið gerð grein fyrir því að þetta frv. var undirbúið á síðasta þingi, og gert er ráð fyrir að á þessu þingi komi nýtt frv. með nýjum nöfnum til skoðunar, en í þessu frv. eru nöfn 53 manna. - Nefndin leggur til að frv. verði samþ. óbreytt.



Herra forseti. Fjh.- og viðskn. hefur tekið þetta frv. til athugunar og meðferðar. N. kallaði á sinn fund stjórnarformann Happdrættis Háskóla Íslands sem skýrði fyrir n. frv. og tilgang þess. Með þessu frv. er stefnt að því, að það verði unnt að standa við þær framkvæmdir hjá Háskóla Íslands, sem teljast mjög brýnar á næstunni, og þessi breyt. á l. um Happdrætti Háskóla Íslands mundi gera Happdrætti Háskólans kleift að efla starfsemi sína á næstunni, þannig að unnt væri að standa við fyrirhugaðar framkvæmdir. Stjórn Happdrættis Háskóla Íslands hefur farið þess á leit og dómsmrh. gerði það reyndar einnig í framsögu sinni, að máli þessu verði hraðað eins og kostur er. því vil ég fara þess á leit, herra forseti, að að lokinni þessari umr. fari 3. umr. einnig fram, þannig að hægt verði að afgreiða þetta mál frá Ed. í dag. Herra forseti. Ég ætla ekki að fjölyrða meira um þetta mál, en n. leggur til að frv. verði samþ. óbreytt.
Þingræður haldnar á Alþingi Íslendinga



Mér hafa borist eftirfarandi bréf: „Reykjavík, 6. des. 1974. Gunnar Sveinsson, 4. varaþm. Reykn., hefur í dag ritað mér á þessa leið: „Þar sem ég vegna annarra starfa get ekki lengur setið á Alþ. í forföllum Jóns Skaftasonar, 4. þm. Reykn., fer ég fram á, að í samræmi við 138. gr. l. um kosningar til Alþ. taki 2. varamaður Framsfl. í Reykjaneskjördæmi, Ragnheiður Sveinbjörnsdóttir bæjarfulltrúi í Hafnarfirði, sæti á Alþ. í forföllum mínum.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Ragnhildur Helgadóttir, forseti Nd .“ Það þarf að fara fram rannsókn á kjörbréfi Ragnheiðar Sveinbjörnsdóttur bæjarfulltrúa. Annað bréf hefur borist: „Reykjavík, 6. des. 1974. Jónas Árnason, 5. þm. Vesturl., hefur í dag ritað mér á þessa leið: „Þar sem ég vegna annarra starfa mun ekki geta sótt þingfundi næstu vikur, leyfi ég mér að biðja um fjarvistarleyfi og með skírskotun til 138. gr. l. um kosningar til Alþ. að óska þess, að 1. varamaður Alþb. í Vesturlandskjördæmi, Skúli Alexandersson, Hellissandi, taki sæti á Alþ. í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Ragnhildur Helgadóttir, forseti Nd.“ Það þarf einnig að fara fram rannsókn á kjörbréfi Skúla Alexanderssonar. Þá hefur mér enn fremur borist bréf: „Reykjavík, 6. des. 1974. Einar Ágústsson, 10. þm. Reykv., hefur í dag ritað mér á þessa leið: „Þar sem ég er á förum til útlanda í opinberum erindum og mun því ekki geta sótt þingfundi á næstunni, leyfi ég mér að biðja um fjarvistarleyfi og með skírskotun til 138. gr. l. um kosningar til Alþingis að óska þess, að 1. varamaður Framsfl. í Reykjavík, Sverrir Bergmann læknir, taki sæti á Alþ. í fjarveru minni.“ Þetta er yður, herra forseti, hér með tilkynnt með ósk um, að þér látið fram fara í Sþ. rannsókn á kjörbréfi varamanns. Þorv. Garðar Kristjánsson, forseti Ed.“ Það þarf að rannsaka kjörbréf Sverris Bergmanns einnig. Það eru því þrjú kjörbréf, sem þarf að rannsaka, og ég bið kjörbréfanefnd að skjóta á fundi og rannsaka þessi kjörbréf og kosningu þeirra, sem ég hef áður greint, og gef á meðan 10 mínútna fundarhlé. Fundur hefst að nýju kl. 15 mínútur gengin í tvö - Fundarhlé.



Herra forseti. Kjörbréfanefnd hefur prófað kjörbréf Ragnheiðar Sveinbjörnsdóttur sem 2. varaþm. Framsfl. í Reykn., Skúla Alexanderssonar sem 1, varaþm. Alþb. í Vesturl, og Sverris Bergmanns 1. varaþm. Framsfl. í Reykjavík. N. hefur ekki neinar aths. að gera við kjörbréfin, eins og þau liggja fyrir, og gerir þá till. til hv. Sþ., að kosning þeirra Ragnheiðar Sveinbjörnsdóttur sem 2. varaþm. Framsfl. í Reykn., Skúla Alexanderssonar oddvita, Snæfellsási 1, Hellissandi, sem 1. varaþm. Alþb. í Vesturl. og Sverris Bergmanns læknis, Kleppsvegi 22, Reykjavík, sem 1. varaþm. Framsfl. í Reykjavík, verði tekin gild og kjörbréfin samþykkt.
Þingræður haldnar á Alþingi Íslendinga

Frsm. (Ólafur G. Einarsson); Hæstv, forseti. Álit fjh.- og viðskn. er á þskj. 175. N. hefur athugað frv. og mælir með samþ. þess.
Þingræður haldnar á Alþingi Íslendinga



Herra forseti. Þetta frv., sem hér liggur fyrir, er um breyt. á l. um rannsóknir í þágu atvinnuveganna, þess efnis að á Alþ. 1973 var gerð sú breyting á þessum lögum, að Rannsóknastofnun fiskiðnaðarins var falið að starfrækja rannsóknarstofur utan Reykjavíkur samkv. nánari ákvörðun ráðh. og að fengnum till. aðila fiskiðnaðarins. Samkv. þessari lagabreytingu átti að leita samstarfs í þessum efnum við fiskiðnaðinn eða fiskframleiðendur og aðra matvælaframleiðendur og sveitarfélög á viðkomandi stað og þessir aðilar legðu fram helming stofnkostnaðar þessara útibúa. Fljótt kom í ljós að mjög mikil óánægja var ríkjandi með að hafa þetta ákvæði í þessum lögum, að staðir úti á landi, þar sem áttu að risa útibú Rannsóknastofnunar fiskiðnaðarins, ættu að greiða helming af stofnkostnaði þegar kostnaður víð aðalstöðvarnar hér í Reykjavík er greiddur, eins og allir vita, að fullu og öllu af ríkinu. Sama er að segja um Hafrannsóknastofnunina. Hún er kostuð af ríkissjóði að öllu leyti og sömuleiðis þau útibú sem áformað er að reisa og reka á hennar vegum. Eitt útibú Hafrannsóknastofnunar hefur nýlega tekið til starfa, útibúið á Húsavík, sem er mjög vel útbúið og naut margvíslegs stuðnings heimamanna á staðnum, en er greitt að öllu leyti af ríkissjóði. Sama má segja um t.d. tilraunastöðvar, sem reknar eru af landbúnaðinum. Þær eru auðvitað allar eins og Rannsóknastofnun landbúnaðarins greiddar að fullu og öllu af ríkissjóði. Ég held að hér hafi verið um ákaflega ósanngjarna breytingu að ræða hvað snertir þessa einu rannsóknastofnun. Þetta frv. gerir ráð fyrir að afnema það með öllu þannig að allar rannsóknastofnanir og öll útibú, sem kunna að verða reist og rekin, verða greidd að fullu af ríkissjóði. Herra forseti. Ég legg svo til að að lokinni þessari umr. verði frv. vísað til 2. umr. og hv. sjútvn.
Þingræður haldnar á Alþingi Íslendinga



Herra forseti. Sem garðhreppingur sýnist mér ég verða að segja örfá orð um þetta mál. Ég þekki það mjög vel. Mér er næst skapi að greiða atkv. gegn þessu frv., en ég ætla samt að sitja hjá. Aðdragandi málsins er þannig: Eins og rakið var hjá frsm. á að byggja þarna dvalarheimili sjómanna, og því fögnum við garðhreppingar. Það á að byggja í okkar nágrenni. Hins vegar sýnist mér að ljóst hafi mátt vera frá upphafi að það landssvæði, sem ráðstafað var af hálfu Hafnarfjarðar í þessu skyni, var hvergi nærri nóg og gekk inn á lögsagnarumdæmi Garðahrepps. Hreppsnefnd Garðahrepps fjallaði um þetta mál nokkrum sinnum og lagði áherslu á að afsala ekki landi, þótt þannig væri um málið búið. Nú hefur þetta breyst og nú á að afsala þarna hálfum hektara lands, sem er ekki mikið, en engu að síður sýnist mér að eðlilegra hefði verið að hafa þarna makaskipti. Það er þarna töluvert land á mörkum sem liggur þannig að er eðlilegt innan marka Garðahrepps. Ég hefði því kosið þá leið, en mun þó ekki greiða atkv. gegn þessu frv., vegna þess að ég vil ekki standa í vegi fyrir byggingu þessa dvalarheimilis.
Þingræður haldnar á Alþingi Íslendinga



Herra forseti. Allshn. hefur athugað frv. um heimild fyrir ríkisstj. til að staðfesta fyrir Íslands hönd samþykkt um atþjóðareglur til að koma í veg fyrir árekstra á sjó, en þessi samþykkt var gerð 1972. N. hefur orðið sammála um að mæla með því, að frv. verði samþ. óbreytt. Axel Jónsson var fjarstaddur afgreiðslu málsins, en allir aðrir nm. skrifuðu undir nál. Ég sé ekki ástæðu til að fjölyrða um þetta mál. Þetta eru miklar samþykktir og langar, sem þegar hafa verið staðfestar annars staðar. Ég endurtek að n. varð sammála um að mæla með að frv. yrði samþykkt.
Þingræður haldnar á Alþingi Íslendinga



Forseti. Menntmn. d. hefur haft til meðferðar frv. til l. um breyt. á l. um Hótel- og veitingaskóla Íslands. Eins og fram hefur komið miðast þessi breyting að því að nemendur skólans fái aðild að skólanefndinni. N. hefur sem sagt rætt þetta mál og er sammála um að mæla með samþykkt frv. án breytinga.
Þingræður haldnar á Alþingi Íslendinga



Þar sem þetta er síðasti fundur Nd. nú fyrir jól vil ég þakka hv. þdm. samstarf þann tíma sem af er þessu þingi og umburðarlyndi við mig sem forseta. Ég leyfi mér að óska þdm. öllum og fjölskyldum þeirra gleðilegrar hátíðar og farsæls komandi árs og læt í té ósk um að við megum hittast heil á næsta ári, þegar Alþ. kemur saman til fundar á ný. Sömuleiðis óska ég skrifstofustjóra þingsins og starfsfólki öllu og fjölskyldum þess gleðilegrar jólahátíðar og farsæls komandi árs og þakka þeim prýðilega aðstoð og samstarf það sem af er þessu þingi.



Virðulegi forseti. Ég vil fyrir hönd okkar þdm. þakka góðar óskir forseta okkur til handa. Ég þakka forseta fundarstjórn og samvinnu það sem af er liðið þessu þingi, og ég óska honum og fjölskyldu hans gleðilegrar jólahátíðar og farsældar á komandi ári. Ég vil einnig færa starfsfólki þingsins þakkir fyrir ánægjulegt samstarf og óska því gleðilegra jóla og góðs komandi árs. Ég vænti þess, að við megum öll hittast hér heil til starfa á komandi ári, og ég vil biðja hv. þdm. að taka undir þessar óskir með því að risa úr sætum. - Dm. risu úr sætum.



Ég þakka hv. þm. óskir hans til mín og fjölskyldu minnar og hv. þdm. undirtektir þeirra. Ég ítreka árnaðaróskir mínar til þm. og segi þessum fundi slitið.
Þingræður haldnar á Alþingi Íslendinga



Herra forseti. Samkv. venju á þessum árstíma er hér flutt till. til þál. um samþykki til frestunar á fundum Alþingis samkv. 23. gr. stjórnarskrárinnar. Samráð hefur verið haft við þingflokka um efni þessarar þáltill., og hef ég ekki ástæðu til að ætla annað en samstaða sé um till. Ég sé því ekki ástæðu til að gera till. um að henni verði vísað til n., en vænti þess að hún fái jákvæða afgreiðslu.
Þingræður haldnar á Alþingi Íslendinga



Herra forseti. Nú þegar líður að lokum fundarhalda í hv. þingdeild vil ég fyrir hönd okkar þdm. þakka hæstv. forseta deildarinnar fyrir góða og ánægjulega samvinnu það sem af er þinginu. Fjölskyldu hans óskum við einnig ánægjulegrar jólahátíðar. Ég bið hv. þdm. að staðfesta þessar óskir með því að rísa úr sætum. - Dm. risu úr sætum.



Ég þakka hv. 4. landsk. þm. fyrir hlý orð og góðar óskir í minn garð og einnig hv. þm. fyrir að taka undir orð hans. Ég ítreka óskir mínar til hv. þm. og fjölskyldna þeirra.